थरुहट र तराई मधेस आन्दोलनका क्रममा भएका घटनामा संलग्नहरुमाथिका मुद्दा फिर्ता गर्ने शर्तमा सरकारमा गएको नेपाल लोकतान्त्रिक फोरमका नेताहरुको टीकापुर घटनाले पटक्कै मन दुखेको छैन । मुद्दा फिर्ताको निर्णयले उनीहरुलाई हाइसन्चो भएको छ । यद्यपि, पीडित र नागरिकले के भन्लान् भन्ने डर पनि छ । फोरम लोकतान्त्रिकबाट विजयकुमार गच्छदार रहेकै मन्त्रालयमा पुगेका जनकराज चौधरीले सजिले भने, ‘यो राजनीतिक घटना हो । यसलाई आपराधिक घटना भन्न मिल्दैन ।’
